

**Kritériá prijímacieho konania na 4-ročné denné štúdium v študijnom odbore 7649 M Učiteľstvo pre materské školy a vychovávateľstvo**

**pre školský rok 2018/2019**

Riaditeľka školy podľa zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a podľa §68 o prijímaní a vzdelávaní v stredných školách Zákona č. 245/2008 Z. z. o výchove a vzdelávaní v znení neskorších predpisov zverejňuje podmienky prijatia na štúdium pre školský rok 2018/2019, v ktorom sa otvára študijný odbor

**7649 M Učiteľstvo pre materské školy a vychovávateľstvo**

**Požiadavky na uchádzačov:**

* riadne vyplnená prihláška na strednú školu,
* vysvedčenie za 1. polrok 9. ročníka,
* prekážkou prijatia na štúdium je nevyhovujúci zdravotný stav - chronické ochorenie respiračného systému, kardiovaskulárneho systému, kožné ochorenia, infekčné ochorenia, psychické poruchy, iná ako I. a II. zdravotná skupina.

**Podmienky prijatia:**

\* úspešné zvládnutie talentových skúšok,

\* úspešne ukončené nižšie stredné vzdelanie,

\* prospech zo základnej školy (1. polrok 9. ročníka),

\* výsledky Testovania 9-2017 zo Slovenského jazyka a literatúry (resp. Slovenského jazyka a slovenskej literatúry) a Matematiky

\* zdravotná spôsobilosť potvrdená lekárom pre deti a dorast (maximálne 2. zdravotná skupina - študent absolvuje telesnú výchovu v plnom rozsahu, absolvovanie kurzov v plnom rozsahu je povinnou súčasťou štúdia).

Každý uchádzač o študijný odbor **7649 M učiteľstvo pre materské školy a vychovávateľstvo** musí absolvovať **talentové skúšky** zo štyroch zložiek výchovy:

*hudobná výchova (ovládanie hry na hudobnom nástroji nie je podmienkou)*

*jazyková výchova*

*výtvarná výchova*

*telesná a športová výchova*

Uchádzač vyhovie podmienkam a kritériám prijatia, ak získa minimálne 20 bodov z talentových skúšok (zo žiadnej časti talentových skúšok nesmie uchádzač získať menej ako 4 body).

Prijímacie skúšky sa uskutočnia **6. apríla 2018 o 10.00** v priestoroch Súkromnej pedagogickej a sociálnej akadémie, Sklenárova 1, 821 09 Bratislava pred skúšobnou komisiou.

**Bratislava 8. januára 2018**

**PhDr. Veronika Bisaki**

**riaditeľka školy**